Diari Oficial de la Generalitat Valenciana


Sumari del DOGV 6984, del 13-03-2013 (2013/2633)

RESOLUCIÓ de 6 de febrer de 2013, de la Subsecretaria, per la qual es convoca la constitució de les borses de treball especifiques per a substitucions temporals, en llocs de treball del grup E, sector administració general, subaltern i vigilants, a la província de València
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6984

Data del DOGV
:   13-03-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/2633


Data del document
:   06-02-2013

Organisme emissor
:   Conselleria de Benestar Social

Tipus de document
:   Resolució

Descriptors 

:   * concurs administratiu

RESOLUCIÓ de 6 de febrer de 2013, de la Subsecretaria, per la qual es convoca la constitució de les borses de treball especifiques per a substitucions temporals, en llocs de treball del grup E, sector administració general, subaltern i vigilants, a la província de València [2013/2633]

\* \* \* \* \* \* \* \*

L'article 2 de l'Orde de 8 de juliol de 2008, del conseller de Justícia i Administracions Públiques, disposa la constitució de borses de treball específiques per a substitucions temporals en llocs d'atenció directa en l'àmbit de la Conselleria de Benestar Social, i delega en la Subsecretaria el nomenament i el cessament del personal funcionari interí i la contractació i el cessament del personal laboral temporal en tals supòsits.
La constitució de les borses ha de respectar els criteris que establix l'Orde de 17 de gener de 2006 de la Conselleria de Justícia, Interior i Administracions Públiques, sobre regulació de borses de treball temporal.
En virtut d'això i fent ús de les facultats que té delegades, esta Subsecretaria resol:
Primer
1. Convocar la constitució de la borsa de treball temporal específica per a substitucions temporals en els llocs de treball corresponents a la categoria del grup E, sector administració general, subalterns i vigilants amb destinació a la província de València, que tinguen com a objecte la substitució del personal per incapacitat temporal, permís per maternitat, adopció o acolliment de menors, permís per matrimoni, permís per lactància, reduccions de jornada, llicències sense retribució, plans de vacacions, permisos sindicals, permisos per campanya electoral i acumulació de tasques, en llocs d'atenció directa de l'àmbit de la Direcció Territorial, de Benestar Social de València, de conformitat amb el que establix l'Orde, del 17 de gener de 2006, de la Conselleria de Justícia, Interior i Administracions Públiques.
2. Característiques dels llocs
3. Les substitucions es duran a terme en centres de menors, residències per a persones majors dependents, menjadors socials, Centres Especials d'Atenció al Major (CEAM) i Centres de Valoració i Orientació de Discapacitats.
Les funcions que s'exerciran són les inherents al lloc, entre altres:
Vigilant: efectuar tasques de vigilància i de control a les instal·lacions del centre, i qualsevol altra de caràcter anàleg que se li encomane;
Subaltern: trasllat de documents i objectes no pesats; maneig de fotocopiadores i altres màquines anàlogues, control d'accessos als edificis i dependències, atenció al públic, obertura i tancament de centres i edificis, amb les tasques inherents; qualsevol altra tasca subalterna, accessòria a les anteriors, que implique nivells de coneixement, habilitat i esforços semblants en relació amb el contingut del lloc.
Segon
La Comissió Delegada Especifica procedirà a la baremació dels mèrits aportats amb motiu de la present convocatòria i podrà nomenar, a este efecte, personal col·laborador.
Tercer
L'orde de prelació en la formació de la borsa s'obtindrà a partir de la suma de la puntuació obtinguda d'acord amb el barem de mèrits que es desenrotlla en l'apartat següent. En cas d'igualtat de puntuació, primarà l'obtinguda pel personal discapacitat. Si l'empat es produïx entre dos persones discapacitades, es triarà la de major percentatge de discapacitat. Si encara persistira l'empat s'estarà a la puntuació obtinguda en cada apartat del barem començant per la primera. Finalment, es dirimirà a favor del sol·licitant de major edat.
Quart
El personal aspirant serà ordenat prenent en consideració els mèrits següents:
1. Experiència professional:
- Temps de servicis prestats en llocs de treball de l'Administració de la Generalitat, les competències dels quals, en matèria de personal, les exercisca la Conselleria d'Hisenda i Administració Pública, segons el que disposa l'article 9 del la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, que pertanguen al mateix grup de titulació i a la mateixa naturalesa jurídica, sector i especialitat o categoria professional del lloc que haja de proveir-se: 0,35 punts per cada mes complet de servici en actiu.
- Temps de servicis prestats en llocs de treball de l'administració de la Generalitat, les competències dels quals, en matèria de personal, les exercisca la Conselleria d'Hisenda i Administració Pública, segons el que disposa l'article 9 del la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, no previstos en l'apartat anterior: 0,13 punts per cada mes complet de servici actiu.
- Temps de servicis prestats en altres administracions públiques, en llocs que pertanguen al mateix grup de titulació, naturalesa jurídica, sector i especialitat dels llocs que hagen de proveir-se: 0,05 per cada mes complet de servici actiu.
El màxim de punts a obtindre per este apartat serà de 28 punts.
2. Proves selectives:
Per superació de l'exercici de la fase d'oposició del procés selectiu per a l'ingrés en l'administració de la Generalitat, grup E, sector administració general, convocatòria 28/08, torn d'accés lliure i discapacitats: 13 punts.
3. Valencià:
El coneixement de valencià es puntuarà d'acord amb la distribució següent:
- Certificat de coneixement oral: 0,75 punts.
- Certificat de grau elemental: 1 punt.
- Certificat de grau mitjà: 2 punts.
- Certificat de grau superior: 4 punts.
Només es computarà el certificat de major nivell.
4. Idiomes comunitaris:
Pel coneixement d'idiomes comunitaris, fins a 2 punts, a raó de 0,40 punts per curs o el seu equivalent si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari que corresponga a títol oficial expedit per la universitat, de llicenciatura en les distintes filologies, o de mestre (especialitat de llengües estrangeres), sempre que els dits títols no hagen sigut objecte de valoració per un altre apartat del barem.
5. Altres titulacions:
Per la possessió addicional d'altres títols acadèmics iguals o superiors, a més de l'exigit per a l'exercici dels llocs a cobrir: 1,5 punts per títol addicional expedit oficialment fins a un màxim de 3 punts. Es requerirà, en tot cas, la presentació de totes les titulacions al·legades, inclosa la que figura com a requisit per a ingressar en la borsa, i no es presumirà la possessió de les de nivell inferior.
6. Personal discapacitat:
- Quan el grau de discapacitat siga igual o superior al 33 per cent: 5 punts.
- Quan el grau de discapacitat siga igual o superior al 65 per cent: 10 punts.
Quint
Els mèrits que s'acaben d'indicar s'acreditaran:
1. Experiència professional: certificats oficials expedits per l'òrgan competent de l'administració corresponent.
Només als efectes d'este barem, els llocs de treball la naturalesa jurídica dels quals s'haja modificat es consideraran que sempre han tingut la mateixa que posseïsquen en el moment de la sol·licitud d'integració en la borsa.
2. Proves selectives: sense perjuí que l'al·leguen les persones sol·licitants, es comprovarà d'ofici la superació de l'exercici de la fase d'oposició per cada aspirant.
3. Valencià: certificats oficials expedits o homologats per la Junta Qualificadora de Coneixements del Valencià.
4. Idiomes comunitaris: titulacions oficials expedides o homologades per l'òrgan competent. Les paperetes no serviran com a acreditació.
5. Altres titulacions: titulacions acadèmiques oficials expedides per l'òrgan competent
6. Personal discapacitat:
- Certificat justificatiu del grau de discapacitat igual o superior al 33 per cent, expedit per l'òrgan competent.
- Informe de compatibilitat per a l'exercici de tasques i funcions del lloc, emés pel Centre de Valoració i Orientació de Discapacitats o, si és el cas, haver-lo sol·licitat.
Tota la documentació haurà d'anar degudament compulsada. En cas contrari, es tindrà per no presentada.
Els mèrits acreditats hauran d'haver sigut obtinguts abans de la data de finalització del termini de presentació de sol·licituds d'inscripció en la borsa.
Sext
1. Els aspirants presentaran la sol·licitud d'inscripció, el full de l'autobaremació, la documentació acreditativa dels mèrits al·legats i l'acreditació de la titulació requerida per a l'exercici del lloc, tot això degudament compulsat.
En el cas de no presentar la documentació a què es fa referència en el paràgraf anterior per constar-ne la inscripció en el Registre de Personal de l'Administració de la Generalitat, se n'haurà de fer declaració expressa en la sol·licitud d'inscripció.
2. La documentació requerida haurà de presentar-se en el termini de deu dies hàbils, comptadors des de l'endemà de la publicació de la present resolució en el Diari Oficial de la Comunitat Valenciana, en les seus de la Direcció Territorial de la Conselleria de Benestar Social de València o en qualsevol de les oficines públiques que preveu l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
3. La Comissió Delegada Específica de Seguiment de Borses de Treball Temporal, que preveu l'apartat segon de la resolució d'esta Subsecretària, de data 1 de febrer de 2006 (DOGV 5194, 08.02.2006), analitzarà les sol·licituds presentades, efectuarà la baremació dels mèrits al·legats i procedirà a l'ordenació del personal en la borsa, d'acord amb la puntuació obtinguda. Una vegada baremats, la composició provisional de la borsa es farà pública en la pàgina web de la Conselleria de Benestar Social i en els taulers d'anuncis de la seu central i de la Direcció Territorial de València d'esta Conselleria.
4. En el cas que el nombre de sol·licituds que es presente siga molt nombrós en relació als llocs que es preveja cobrir, la Comissió Delegada Específica podrà establir el nombre total de persones que hagen d'integrar la borsa; per la qual cosa podrà adoptar el criteri de no baremar els aspirants que no superen una determinada puntuació mínima segons l'autobarem presentat.
5. Els aspirants disposaran d'un termini de 10 dies hàbils, comptadors a partir de l'endemà de la publicació del llistat provisional, per a formular les al·legacions que estimen oportunes en relació amb la puntuació atorgada. La Comissió Delegada Específica de Seguiment de les Borses de Treball Temporal de la Conselleria de Benestar Social estudiarà les al·legacions presentades i, en el termini màxim d'un mes, formularà una proposta del llistat definitiu a la Subsecretaria, la qual dictarà una resolució i n'ordenarà la publicació en els llocs indicats anteriorment.
6. Els models de sol·licitud d'inscripció i el full d'autobaremació a què es referixen els punts precedents s'acompanyen com annex I i II a la present resolució. Els mèrits que no s'acrediten de la manera que establix l'apartat quint no es valoraran. Els mèrits acreditats hauran d'haver sigut obtinguts fins a la data de finalització del termini de presentació de sol·licituds d'inscripció en la borsa.
7. Una vegada finalitzat el termini establit en el punt segon, el personal funcionari interí que cesse en llocs que hagen sigut coberts des de la Direcció General de Recursos Humans o des de la Direcció Territorial de Benestar Social de València, de la mateixa naturalesa jurídica, grup i sector de la borsa convocada, disposarà d'un termini deu dies hàbils, comptadors a partir de la data de la notificació del cessament, o del cessament si fora posterior, per a presentar, davant de la Comissió Delegada Específica de Seguiment de les Borses de Treball Temporal de la Conselleria de Benestar Social, la sol·licitud d'inscripció en la borsa i el full d'autobaremació, juntament amb la documentació acreditativa de la possessió del requisit de titulació i dels mèrits al·legats.
Els mèrits s'hauran d'haver obtingut amb anterioritat a la finalització del termini de presentació de sol·licituds que s'obri amb la publicació de la present resolució.
El personal cessat que no presente la sol·licitud d'incorporació en el termini previst s'entendrà que ha decaigut en el seu dret.
Sèptim
La provisió de llocs i el funcionament de la borsa es regiran pel que disposa l'Orde de 17 de gener de 2006 de la Conselleria de Justícia, Interior i Administracions Públiques, sobre Regulació de borses de treball temporal.
Octau
1. La present resolució posa fi a la via administrativa i s'hi pot interposar en contra, amb caràcter potestatiu, un recurs de reposició davant del conseller d'Hisenda i Administració Pública, en el termini d'un mes comptador a partir de l'endemà de la seua publicació, de conformitat amb els articles 109, 110, 116, i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. Si s'hi recorre en reposició, i d'acord amb el que disposen els art. 8, 14 i 46 de la Llei 29/1998, Reguladora de la Jurisdicció Contenciosa Administrativa, les persones interessades poden interposar-hi un recurs contenciós administratiu davant del Jutjat Contenciós Administratiu de València, en el termini de 2 mesos comptadors a partir de l'endemà de la publicació d'esta resolució.
València 6 de febrer de 2013. El subsecretari, p. d. (Orde de 8 de juliol de 2008, DOGV 5809, 18.07.2008): Carlos A. Preciós Estiguin.